ටෙස්ට් ක්‍රිකට් ක්‍රීඩාවේ ශ්‍රේෂ්ඨත්වය ආරක්ෂා කර ගැනීමේ අරමුණින් යුතුව 2017 ලෝක ටෙස්ට් ශූරතාවලිය පැවැත්වීමේ ව්‍යාපාරය ජගත් ක්‍රිකට් කවුන්සලය විසින් දැන් ආරම්භ කර තිබේ.මංගල ටෙස්ට් ක්‍රිකට් ශූරතාවලියට එංගලන්තය සත්කාරකත්වය ලබා දෙන බවත් ඩොලර් මිලියන 10ක ත්‍යාග මුදලක් පිරිනැමෙන ශූරතාවලියට ජගත් ක්‍රිකට් කවුන්සල ටෙස්ට් ශ්‍රේණිගත කිරීම්වල ඉහළම කණ්ඩායම් 4 සහභාගි වනු ඇති බවත් එම කවුන්සලය ප්‍රකාශ කරයි.“මේ ශූරතාවලියේ අරමුණ වනුයේ ටෙස්ට් ක්‍රීඩාවේ ශ්‍රේෂ්ඨත්වය ආරක්ෂා කර ගැනීම හා සෑම ආකාරයකම ක්‍රිකට් ක්‍රීඩාවේ අනාගතය සුරක්ෂිත කර ගැනීමයි” ජගත් ක්‍රිකට් කවුන්සලයේ ප්‍රධාන විධායක ඩේවිඩ් රිචර්ඩ්සන් පවසයි.මුලින්ම 2013 වසරේ පැවැත්වීමට නියමිතව තිබුනත් තරග විකාශන හිමිකරුවන් ට සීමිත ඕවර තරගාවලියක් අවශ්‍ය වූ බැවින් මේ ටෙස්ට් ශූරතාවලිය පැවැත්වීම පමා විය.